I 2016 fikk operaen sin premiere. Den har libretto av Naomi Wallace, ble regissert av Pauline Vaillancourt og er en sosio-politisk opera om den argentinske menneskerettsaktivisten Patricia Isasas kamp. Norderval sang selv hovedrollen (Patricia). Norderval er en pådriver for utviklingen av ny scenisk vokalmusikk, blant annet gjennom sitt engasjement som styreleder for foreningen VoxLAB (opprettet 2013). Hun har medvirket på en rekke plateutgivelser.